त्यस्तै, चार वर्षदेखि नलाङमा गाईपालन गरेर बसेका रणबहादुर तामाङ खनियाँबास गाउँपालिकाको अध्यक्षमा निर्वाचित भएर गाउँ फर्केका छन्। नेपाली कांग्रेसमा आबद्ध उनी नलाङको व्यवसाय अरूलाई जिम्मा लगाएर गाउँपालिकाको नियमित काममा जुटेका छन्। उता, अछामको तुर्माखाँदका राजेन्द्र बुढा सदरमुकाम मंगलसेनमा २०६८ सालदेखि चलाएको होटल बेचेर गाउँ फर्किएका छन्। गाउँमा आर्थिक गतिविधि बढेको तर सदरमुकाममा भने ग्राहक घटेको अनुभव सँगालेका उनले तुर्माखाँदमै होटलसहितको किराना पसल खोलेका छन्। बुढा भन्छन्, “यो चुनावले अब गाउँलाई शहर बनाउने भयो ।”
